Čuvašija

Čuvašija (krievu: Чувашия, čuvašu: Чӑваш Ен), oficiāli — Čuvašijas Republika (krievu: Чувашская Республика — Чувашия, čuvašu: Чӑваш Республики — Чӑваш Ен), ir viena no Krievijas Federācijas republikām Volgas federālajā apgabalā. Tā robežojas ar Ņižņijnovgorodas apgabalu rietumos, Marijelu ziemeļos, Tatarstānu austrumos, Uļjanovskas apgabalu un Mordviju dienvidos. Vēsture Līdz 13. gadsimtam Čuvašijas teritorijā atradās Volgas Bulgārijas daļa, pēc tam tās zemes ietilpa Zelta Ordas, no 1438. gada Kazaņas hanistes, no 1552. gada Krievijas caristes sastāvā. Krievijas valdība veicināja islāmticīgo iedzīvotāju pievēršanu pareizticībai un nometināja krievus un citu tautību ieceļotājus. Krievijas pilsoņu kara laikā 1918. gada beigās Čuvašiju ieņēma Sarkanās armijas vienības. 1920. gadā Krievijas PFSR sastāvā no Kazaņas un Simbirskas guberņu čuvašu apdzīvotajiem apriņķiem izveidoja Čuvašu autonomo apgabalu, ko 1925. gada 21. aprīlī pārveidoja par Čuvašijas APSR. Ģeogrāfija Čuvašijas Republika atrodas Austrumeiropas līdzenuma austrumu daļā, galvenokārt Volgas labajā krastā, starp tās pietekām Suru un Svijaga. Teritorija — 18,3 tūkst. km². Republikas teritorijas garums ir 190 km no ziemeļiem uz dienvidiem un 160 km no rietumiem uz austrumiem. Pilsētas Karte Atsauces Ārējās saites Vikikrātuvē par šo tēmu ir pieejami multivides faili. Skatīt: Čuvašija. Encyclopædia Britannica raksts (angliski) Krievijas Lielās enciklopēdijas raksts (2004-2017) (krieviski) Encyclopædia Universalis raksts (franciski)